## Aguirre: “L’ús de la denominació Cava de Requena rellançarà este producte i dinamitzarà la zona productora de la DO Utiel-Requena”

*** El conseller felicita els viticultors valencians per l'obtenció d'este reconeixement per a un producte de primera qualitat i amb característiques pròpies
* La Conselleria pagarà 1,8 milions d'euros de les ajudes a la reestructuració i la reconversió de vinya de la campanya 2023/24**

El conseller d’Agricultura, Ramaderia i Pesca, José Luis Aguirre, ha declarat que “l’ús de la denominació Cava de Requena rellançarà comercialment este producte i dinamitzarà la zona productora inclosa en el Consell Regulador de la Denominació d’Origen Protegida Utiel-Requena”.

Durant una visita al celler Pago de Tharsys, impulsor del cava elaborat en la zona de Requena, José Luis Aguirre ha felicitat els viticultors valencians per l’obtenció d’este reconeixement per a un producte de primera qualitat i amb característiques pròpies.

A més, Aguirre hi ha afegit que al cava produït amb l’etiqueta Requena se li obri ara un nou horitzó en els àmbits de la producció i la distribució, molt particularment a curt termini davant de la campanya de vendes de Nadal, amb la qual cosa ha animat els valencians a celebrar estes festes ja amb el nostre cava.

Igualment, el conseller d’Agricultura ha expressat la seua voluntat de col·laboració amb els productors de cava de Requena per a treballar conjuntament en el desenvolupament d’este producte valencià.

En el transcurs de l’acte, José Luis Aguirre també ha anunciat el pròxim pago, per part de la Conselleria, de les ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2023/2024, per un import d’1.804.594,91 euros, que rebran 142 agricultors per a una superfície màxima de 327,91 hectàrees.

Fecha: 29/11/2023